stanford-oval/wikipedia huggingface dataset:
נאוהיפריון

| נאוהיפריון |
| --- | --- |
שלד של הסוס  איור אפשרי של הסוס
תקופה
תחילת מיוקן-פליוקן 16–5 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: נאוהיפריון
מינים
 Neohipparion affine  Neohipparion eurystyle  Neohipparion gidleyi  Neohipparion leptode  Neohipparion trampasense
שם מדעי
 Neohipparion ‏גידלי, 1903

נאוהיפריון (שם מדעי: Neohipparion; מילולית: "היפריון (פוני ביוונית) חדש") הוא סוג של סוס נכחד, שחי באמריקה הצפונית ובאמריקה המרכזית של תקופת המיוקן והפליוקן שלפני 15 עד 6 מיליון שנה בערך מימינו. סוס זה דמה במראהו להיפריון מאותה תקופה והוא הוגדר ב-1903 בידי החוקר J. W. Gidley. הוא סווג לפני כן לסוג Hesperohippus שהתבטל.
הסוס הקדום היה מהיונקים הגדולים הנפוצים ביותר בתקופתו באמריקה הצפונית והמאובנים שלו התגלו בקבוצות גדולות, לעיתים של מעל 100 פרטים יחד. המאובנים התגלו באזורים רבים מאלבמה עד לפלורידה ונברסקה ודרומה עד למקסיקו. הוא היה נדיר יחסית בחוף המערבי, אך ייתכן שהגיע עד לקליפורניה.
במראהו דמה לסוס המודרני. עם זאת היה מעט קטן יותר ובעל מבנה שיניים טוחנות בעלות כתר גבוה יותר, מבנה שנעלם אצל הסוסים המודרניים שהם בעלי שורש חזק ורחב יותר לשיניהם. בניגוד לסוסים המודרניים הוא היה בעל 3 אצבעות בכף רגלו, אך רק אחת מהם נגעה בקרקע מה שעזר לו לנוע במהירות יחסית.
על סמך מבנה שיניהם היו סוסים אלו לוחכי עשב מוצלחים שהותאמו ללעוס צמחייה קשיחה ששררה בערבות אמריקה. עם זאת ההתייבשות שאירעה בסוף הנאוגן גרמה להכחדתם.
הערות שוליים

↑  Clementz, M. T. (2012). "New insight from old bones: Stable isotope analysis of fossil mammals". Journal of Mammalogy. 93 (2): 368–380
יאיר נוסובסקי

יאיר נוסובסקי (נולד ב-29 ביוני 1937) הוא כדורגלן עבר ישראלי ששיחק בעמדת השוער. נחשב לאחד מסמליו של מועדון הפועל כפר סבא.
קריירה

נולד וגדל בתל אביב להורים שעלו ב-1925 מפולין ומליטא. גדל בשכונת מוצקין שליד גן מאיר והתחנך בבית הספר תל נורדאו. שיחק בקבוצת הנערים של הכח רמת גן וב-1953 עבר לקבוצת הנוער גדנ"ע יהודה. ב-1955 עבר לקבוצת הבוגרים של הפועל כפר סבא ושימש כשוער מחליף של חיים לוין ולאחר מכן כשוער מחליף של מקס ווזניאק
נוסובסקי ("נוסו") שיחק במדי הפועל כפר סבא בין השנים 1955–1971, ובין השנים 1973–1977. בתווך שיחק בקבוצות הפועל באר שבע והכח רמת גן, בה היה שותף לזכייה באליפות המדינה בעונת 1972–1973, שם שיחק ברוטציה עם דני מאנו. בשנת 1975 זכה בגביע המדינה במדי כפר סבא.
"נוסו" זכה להבקיע 4 שערים מעמדת השוער. בסוף עונת 1976–1977 פרש נוסובסקי ממשחק ומונה למנהל הקבוצה בהפועל כפר סבא.
נוסובסקי שימש כשוער מחליף בנבחרת ישראל, והופיע במדיה שלוש פעמים: בשנת 1961 נגד נבחרת אנגליה עד גיל 23, בשנת 1965 נגד נבחרת בולגריה ובשנת 1970 נגד נבחרת אתיופיה. בנוסף, נוסובסקי היה חבר בסגל נבחרת ישראל למונדיאל 1970.
חייו הפרטיים

נוסובסקי הוא גמלאי של חברת אגד ומתגורר כיום בהוד השרון. יש לו שני ילדים מנישואיו הראשונים ובת אחת מנישואיו השניים. בנו עופר שיחק גם הוא כשוער במדי הפועל כפר סבא.
הערות שוליים

1 2 3  אשר גולדברג‏, יאיר נוסובסקי: "הבן שלי תמיד סבל בגללי על המגרש, באתר וואלה, 4 בנובמבר 2022
↑  שער ניצחון של בן-שמעון, למרחב 31 במאי 1971
↑  585 העברות נרשמו בהתאחדות לכדורגל, מעריב 31 באוגוסט 1972
↑  נוסובסקי - השיאן הלאומי, מעריב 11 במרץ 1974
↑  "נוסו" תולה את נעליו, מעריב 12 ביוני 1977
| נבחרת ישראל – מונדיאל 1970 |
| --- | --- | --- |
|  1 ויסוקר •  2 בר •  3 בלו •  4 פרימו •  5 רוזן •  6 רוזנטל •  7 שום •  8 שפיגל •  9 פייגנבוים •  10 שפיגלר •   11 בורבה •  12 שווגר • 13 חזום •  14 רום • 15 טלבי • 16 וולך • 17 בן רימוז' • 18 רומנו • 19 שורוק • 20 קרקו • 21 המאירי • 22 נוסובסקי • מאמן: שפר |  1 ויסוקר •  2 בר •  3 בלו •  4 פרימו •  5 רוזן •  6 רוזנטל •  7 שום •  8 שפיגל •  9 פייגנבוים •  10 שפיגלר •   11 בורבה •  12 שווגר • 13 חזום •  14 רום • 15 טלבי • 16 וולך • 17 בן רימוז' • 18 רומנו • 19 שורוק • 20 קרקו • 21 המאירי • 22 נוסובסקי • מאמן: שפר | ישראל |
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
ניבן ג'ונסון

| ניבן ג'ונסון> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: מורניים
סוג:: ניבן
מין:: ניבן ג'ונסון
שם מדעי
 Gymnothorax johnsoni ‏סמית', 1962

נִיבַן ג'וֹנְסוֹן (שם מדעי: Gymnothorax johnsoni) הוא מין של צלופח גדול מהסוג ניבן שבמשפחת המורניים. הוא מצוי במערב האוקיינוס ההודי. הוא תואר לראשונה על ידי ג'יימס לאונרד בריארלי סמית' בשנת 1962.
הערות שוליים

↑  ניבן ג'ונסון באתר הרשימה האדומה של IUCN
↑  נִיבַן ג'וֹנְסוֹן במילון בעלי חיים: דגי הגרם (תשע"ב), 2012, באתר האקדמיה ללשון העברית
סרקוזאורוס

| סרקוזאורוס |
| --- | --- |

תקופה
יורה תחתון, 199 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: סרקוזאורוס
מין:: Sarcosaurus woodi
שם מדעי
 Sarcosaurus ‏אנדרוס, 1921

בהשוואה לאדם
סרקוזאורוס (שם מדעי: Sarcosaurus; פירוש השם: "לטאת בשר") הוא סוג של דינוזאור טורף ממשפחת הדילופוזאוריים שחי באירופה במשך היורה התחתון שלפני 199 מיליון שנה מזמננו. דינוזאור זה התגלה באנגליה (בייחוד בתצורת בלו ליאס (אנ')) והוא תואר בידי החוקר צ'ארלס ויליאם אנדרוז (אנ') ב-1921. הדינוזאור נקרא גם בשמות השגויים מגלוזאורוס והסוג הבטל Liassaurus. כיום משייכים לסוג זה מין אחד - Sarcosaurus woodi, אך בעבר שייכו גם מין נוסף - Sarcosaurus andrewsi, שהיה גדול יותר.
דינוזאור זה על פי המאובנים המעטים שנמצאו, אשר כוללים בעיקר מבנה אגן ירכיים נוסף על כמה חוליות גב וזנב וחלק מעצמות הרגל. נראה שהיה קרוב משפחתו של הדילופוזאורוס, אם כי כמה חוקרים רואים בו קרוב לדינוזאורים דומים יותר כמו הליליינשטרנוס ואולי אף לצלופיזיים, בעוד אחרים רואים בו קרוב למגלוזאוריים. הוא היה בעל עצם ירך באורך 31.5 סנטימטרים ואורך גופו משוער שהגיע לאורך 3.5 מטרים ומשקל של 50 עד 60 קילוגרם. זהו אחד מראשוני התרופודים המוכרים בבריטניה לצד הדרקורפטור. עם זאת מעולם לא נמצאה גולגולת מאובנת שלו, כך שלא ברור לאן השתייך.
דינוזאור זה בהתבסס על מבנה רגליו היה דו-רגלי מהיר וכנראה מגדולי הדינוזאורים הטורפים בתקופתו, כך שכנראה היה טורף-על. תחום מחייתו היה קרוב לחופי ימים וסביבות דומות.
ניבן דק-זנב

נִיבָן דַּק-זָנָב (שם מדעי: Gymnothorax angusticauda) הוא מין של צלופח גדול מהסוג ניבן שבמשפחת המורניים. הוא מצוי באוקיינוס השקט ובאוקיינוס ההודי, בים האדום ובסביבת אינדונזיה. הוא תואר לראשונה ב-1916.
הערות שוליים

↑  ניבן דק-זנב באתר הרשימה האדומה של IUCN
↑  נִיבָן דַּק זָנָב במילון בעלי חיים: דגי הגרם (תשע"ב), 2012, באתר האקדמיה ללשון העברית
ניבן אפור

| ניבן אפור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: מורניים
סוג:: ניבן
מין:: ניבן אפור
שם מדעי
 Gymnothorax buroensis ‏לספד, 1803

נִיבָן אָפֹר (שם מדעי: Gymnothorax buroensis) הוא מין של צלופח גדול מהסוג ניבן שבמשפחת המורניים. הוא מצוי ברחבי מערב האוקיינוס ההודי עד עומקים של 40 מטר. באנגלית נקרא גם ניבן גאומטרי.
אורכו של הניבן האפור הוא עד 65 ס"מ, והוא פונדקאי של הטפיל Ichthyoxenus puhi, מין של שווה-רגלאים. צבעו בדרך כלל, סגול חיוור, לבן או חום, עם ראש אפרפר ועליו קווים ברורים של נקודות שחורות.
בישראל, ניתן למצוא את הניבן האפור במפרץ אילת.
הערות שוליים

↑  ניבן אפור באתר הרשימה האדומה של IUCN
↑  נִיבָן אָפֹר במילון בעלי חיים: דגי הגרם (תשע"ב), 2012, באתר האקדמיה ללשון העברית
↑  ניבן אפור, באתר טבע ישראלי (באנגלית)
מערכת הבריתות שקדמו למלחמת העולם הראשונה

מפת הבריתות במלחמת העולם הראשונה. מדינות ההסכמה בירוק, מעצמות המרכז בצהוב.
טרם מלחמת העולם הראשונה התקיימו שתי מערכות בריתות באירופה בין המעצמות שהיוו את התשתית לצדדים הלוחמים במלחמת העולם הראשונה.
הברית המשולשת - הבסיס לברית מעצמות המרכז כללה במקור את האימפריה הגרמנית, האימפריה האוסטרו-הונגרית וממלכת איטליה. במהלך מלחמת העולם הראשונה סירבה איטליה לקיים את חלקה בברית בשל טענתה כי הברית היא הגנתית וכי גרמניה ואוסטרו-הונגריה הן אלו שפתחו במלחמה; היא נכנסה למלחמה בשנת 1915 לצד מדינות ההסכמה.
ההסכמה המשולשת - הבסיס לברית מדינות ההסכמה. כללה במקור את צרפת, רוסיה והממלכה המאוחדת. במהלך המלחמה הצטרפו אליה מדינות נוספות, ובהן האימפריה היפנית, בלגיה, סרביה, מונטנגרו, יוון ורומניה.
הברית המשולשת

הברית המשולשת הייתה ברית בין ממלכת איטליה, האימפריה הגרמנית והאימפריה האוסטרו-הונגרית והייתה ברית הגנה בין שלוש המעצמות. במלחמת העולם הראשונה, ברית זו הייתה הבסיס ל"מעצמות המרכז", למעט איטליה, שהצטרפה בשנת 1915 לצד מדינות ההסכמה.
הברית המשולשת > ממלכת איטליה

כמו  גרמניה, גם  איטליה אוחדה ממספר מדינות שונות. על כן דאגותיה הראשונות היו לבנות משטר יציב שישמור על אחדותה. עד 1914, הייתה איטליה כבר מדינה ככל המדינות. בדיוק כמו המעצמות האירופיות האחרות, וגם באיטליה רצו לבנות  מושבות ולהקים  מעצמה על-יבשתית. על מנת להשיג מטרה זו, הצטרפה איטליה אל גרמניה ואוסטרו-הונגריה כדי ליצור את הברית המשולשת. איטליה זעמה על צרפת שהשתלטה על תוניסיה ב-1881 מפני שאיטלקים רבים ראו בתוניסיה  מושבה פוטנציאלית.
גרמניה ואיטליה פתחו בשנת 1867 ב מערכה כנגד אוסטריה ואיטליה זכתה מכוח הסכם השלום בוונציה אך שטחים שאיטלקים רבים ראו בהם איטלקיים, כמו דרום טירול, נותרו בידיים אוסטריות. הבטחת בריטניה וצרפת לאיטליה כי שטחים אלו יועברו לידיים איטלקיות לאחר המלחמה היו אחת הסיבות לכניסת איטליה למלחמת העולם הראשונה לצד  בריטניה ו צרפת. עם פתיחת המלחמה ב-1914 נמנעה  איטליה מלפתוח במלחמה מפני שאוסטרו-הונגריה וגרמניה גרמו למלחמה והיו התוקפניות ולפי ההסכם איטליה הייתה צריכה לבוא לעזרתן רק אם הן היו מותקפות; בכך איטליה נותרה נייטרלית למשך תקופה מסוימת.
ל איטליה ו בריטניה הייתה הסכמה על הים התיכון: בריטניה הייתה צריכה גישה לים התיכון ומעבר לקולוניות שלה באפריקה ובהודו, ואיטליה גבלה בים התיכון. עימות בין שני הציים של המדינות היה גרוע לשתי המדינות. לכן, העדיפה איטליה להימנע מלהיכנס למלחמה עם בריטניה.
הברית המשולשת > האימפריה האוסטרו-הונגרית

לקראת סוף שנות ה-60 של המאה ה-19, נטשו האוסטרו-הונגרים את שאיפתם לשלוט בחלקים מגרמניה ואיטליה עקב הקמתן של מדינות הלאום החדשות במסגרת איחוד איטליה ואיחוד גרמניה והפסדה במלחמה עם גרמניה ואיטליה. עם היחלשותה של האימפריה העות'מאנית וחיזוקה של האופוזיציה הסלאבית באזור הבלקן, ראו האימפריה האוסטרו-הונגרית והאימפריה הרוסית הזדמנות לקבל שליטה באזור זה על חשבונה של האימפריה העות'מאנית המתפרקת. ב-1876 הציעה רוסיה לחלק את הבלקן לאזורי שליטה, אך האוסטרים דחו הצעה זו בטענה שאוסטרו-הונגריה היא אימפריה גדולה, ואין לה אינטרסים בשטחים נוספים. במהלך משבר הבלקן, הוכרחה אוסטרו-הונגריה לכבוש את אזור בוסניה והרצגובינה באוגוסט 1878 כנגד התקדמותם של הרוסים אל אזור בסרביה שברומניה. לאחר שלא הצליחה לתווך בין האימפריה העות'מאנית לאימפריה הרוסית על שליטתם בסרביה, החליטה האימפריה האוסטרו-הונגרית להיות נייטרלית במהלך המלחמה העות'מאנית-רוסית של 1877–1878. על מנת לשמור על האינטרסים האוסטרו-הונגריים שהיו מנוגדים לאינטרסים הרוסיים והצרפתיים, חתמה אוסטרו-הונגריה על הברית הכפולה עם גרמניה באוקטובר 1879 והברית המשולשת עם איטליה במאי 1882.
הברית המשולשת > האימפריה הגרמנית

לאחר איחוד גרמניה בשנת 1871 שהונע מהניצחון הפרוסי על צרפת עסקו הגרמנים בעיקר במאמצים למנוע חזית אירופית מאוחדת נגדם בטרם עת. לפיכך הם חתמו על ברית צבאית עם האימפריה הרוסית והאימפריה האוסטרית בשנת 1873 אולם ברית זו התפרקה בשנת 1878 לאחר אכזבתה של רוסיה מקונגרס ברלין. ברית זו למעשה הייתה כנגד הליברליזם של ממשלות צרפת ובריטניה.
בשנת 1893 חתמה רוסיה על ברית עם צרפת שנטרה טינה כלפי גרמניה (הרבאנש) כמשקל נגד ל"ברית הכפולה" של אוסטריה וגרמניה. בכך התגשם הסיוט הביסמרקי, של מלחמה בשתי חזיתות.
ההסכמה המשולשת

בשנת 1907 נחתמה "ההסכמה המשולשת" בין האימפריה הרוסית, האימפריה הצרפתית והאימפריה הבריטית. ברית זו סיימה את תקופת ה"בדידות המזהרת" של בריטניה מאז סוף המאה ה-19. הסכמה זו תזכה לחיזוק במלחמת העולם הראשונה בידי יפן, פורטוגל, ארצות הברית ואחרות. בשנת 1893, במטרה ליצור משקל נגד מול הברית של גרמניה ואוסטרו-הונגריה, חתמה רוסיה על ברית צבאית עם צרפת שהייתה מעוניינת להחליש את גרמניה. בכך התקיים "הסיוט הביסמרקי", של מלחמה בשתי החזיתות ברוסיה וצרפת.
ההסכמה המשולשת > ההסכמה הלבבית

ב-8 באפריל 1904 נחתמה "ההסכמה הלבבית" בין בריטניה, שזה מאות שנים שאפה לאיזון ביבשת, לבין צרפת שרצתה את בריטניה לצידה במערכה הבאה עם גרמניה והתפשרה על נושאים שונים באפריקה. הסכמה זו גרמה לרוסיה להיות למעשה בעלת ברית של בריטניה.
ההסכמה המשולשת > בריטניה

לאחר מאות שנים של איבה ותחרות, חתמו בריטניה וצרפת על ההסכמה הלבבית לאחר פשרות צרפתיות באפריקה. בריטניה מצידה חתמה על ההסכם במטרה לאזן את גרמניה, שהפגינה מיליטריזם ואיימה על ההגמוניה הבריטית בעולם, כמו גם העובדה שבנתה צי צבאי גדול, בניגוד למדיניותו של ביסמרק, שפעל להרחקת בריטניה וצרפת זו מזו.
בריטניה חתמה על ההסכמה הלבבית עם צרפת ב-8 באפריל 1907 ועם רוסיה גם כן בשנת 1907.
ההסכמה המשולשת > האימפריה הצרפתית

לאחר תבוסתה במלחמת צרפת פרוסיה שהובילה לאיחוד גרמניה והשוק שקיבלה החברה הצרפתית כי מעצמה מדרג ב' כמו פרוסיה הכתה שוק על ירך את צרפת גרמה לרבאנש הצרפתי. כמו כן לקיחת אלזס- לוריין גרמו לרצון הצרפתי לנקמה להישאר קיים עד תבוסת גרמניה בשנת 1918 והחזרת השטחים האבודים, לאחר 48 שנים. המוטו הצרפתי היה: "אל תדבר על זה, אבל תחשוב על זה כל הזמן". צרפת חתמה בשנת 1893 על ברית צבאית עם רוסיה במטרה לאזן את הברית בין גרמניה לאוסטרו-הונגריה. כך נוצר "הסיוט הביסמרקי".
ההסכמה המשולשת > האימפריה הרוסית

בימיו של ביסמרק, הייתה רוסיה בעלת בריתן של אוסטרו-הונגריה וגרמניה בברית שלושת הקיסרים. בתקופה בה החל הבלקן נשמט מידיה של האימפריה העות'מאנית שהלכה ונחלשה, הציעה רוסיה לחלק את הבלקן לשטחי השפעה אוסטרו-הונגרי ורוסי, אולם אוסטרו-הונגריה התנגדה.
הברית עם גרמניה ואוסטרו-הונגריה הגיעה לקיצה כאשר גרמניה סירבה לאשרר את בריתה הצבאית עם רוסיה ופתחה את הפתח לברית צבאית צרפתית-רוסית.
ראו גם

הברית המשולשת
ההסכמה הלבבית
ההסכמה המשולשת
הברית הכפולה
ברית שלושת הקיסרים
לקריאה נוספת

רגעים היסטוריים ורגעים היסטריים, מיכאל הרסגור ואהוד פוקס.
הסבר על הבריתות טרם מלחמת העולם הראשונה
מפת הבריתות ערב מלחמת העולם הראשונה
מיופלוסוס

| מיופלוסוס |
| --- | --- |

תקופה
תחילת אאוקן 48 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: פרקתיים
סוג:: מיופלוסוס
מין:: Mioplosus labracoides
שם מדעי
 Mioplosus ‏קופ, 1877

מיופלוסוס (שם מדעי: Mioplosus) הוא סוג של דג קדום ממחלקת מקריני סנפיר מסדרת הדקראים, אשר התקיים באאוקן שלפני 48 מיליון שנה מזמננו.
סוג זה תואר למדע בידי החוקר אדוארד דרינקר קופ ב-1977 ונכלל בו מין יחיד – Mioplosus labracoides. ממצאי המאובנים שלו התגלו בתצורות נהר גרין (אנ') שבוויומינג. ממצאים נוספים התגלו בלאגרשטטות ברחבי אירופה, אסיה ובניו זילנד ולפי הממצאים הדג התקיים במים מתוקים או מים מליחים.
תיאור

מעריכים שדג זה היה קשור למשפחת הפרקתיים, ביניהם דגי הפרקה וכן הסוג הטורף Sander, אשר כנראה היה קרובו הרחוק. בדומה לרוב הפרקתיים הוא היה בעל שני סנפירי גב זקורים, כאשר הקדמי קוצני והאחורי רך יותר והוא היה בעל זנב רחב עם אונות פרוקות. הפרטים הגדולים ביותר הגיעו לאורך של מעל 50 ס"מ, אם כי לרוב רק לאורך 40 ס"מ ומטה. לא כל החוקרים מסכימים על שיוכם למשפחת הפרקתיים ומעריכים שהם קרובים יותר למשפחות: פרקות ממוזגות, לברקיים או לטסיים.
הדג היה בעל לסתות חזקות ושיניים חדות והוא היה טורף דגים רעב שהתגלה עם דגים קטנים יותר בגרונו כאשר במקרים מסוימים בליעה של דגים גדולים מדיי הסתיימה במותו. המאובנים שלו התגלו כפרטים בודדים, מה שמעלה את הסיכוי שגם בחייהם חיו בבדידות.
הערות שוליים

↑  Sepkoski, Jack (2002). "A compendium of fossil marine animal genera". Bulletins of American Paleontology. 364: 560. Archived from the original on 2011-07-23. Retrieved 2009-02-27.
נחשנון משוייש

| נחשנון משוייש |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: אפעוניים
סוג:: Callechelys
מין:: נחשנון משוייש
שם מדעי
 Callechelys marmorata ‏בליקר, 1854

נְחַשְׁנוּן מְשֻׁיָּשׁ (שם מדעי: Callechelys marmorata) הוא מין של דג ימי ממשפחת האפעוניים שבסדרת הצלופחאים החי במימי האזור האינדו-פסיפי, וגדל עד לאורך של 87 ס"מ. באנגלית, נקרא גם בשם צלופח נחש משויש.
הנחשנון המשוייש שוכן בקרקעית חולית ובוצית קרוב לשוניות החוף, מעומק של מטר עד 37 מטרים, וכן הוא גם פעיל לילה. הוא נפוץ באופן נרחב בכל המים הטרופיים של האוקיינוס ההודי, כולל הים האדום, ועד למערב האוקיינוס השקט.
בישראל, ניתן למצוא את הנחשנון המשוייש במפרץ אילת.
הערות שוליים

↑  נחשנון משוייש באתר הרשימה האדומה של IUCN
↑  נְחַשְׁנוּן מְשֻׁיָּשׁ במילון בעלי חיים: דגי הגרם (תשע"ב), 2012, באתר האקדמיה ללשון העברית
↑  נחשנון משוייש, באתר טבע ישראלי (באנגלית)
ניבן טבעות

| ניבן טבעות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: מורניים
סוג:: ניבן
מין:: ניבן טבעות
שם מדעי
 Gymnothorax buroensis ‏מקקללנד, 1844

נִיבַן טַבָּעוֹת (שם מדעי: Gymnothorax rueppelliae) הוא מין של צלופח גדול מהסוג ניבן שבמשפחת המורניים. הוא מצוי בשוניות אלמוגים, וצבעו אפור חיוור עם 16-21 פסים כהים על הגוף, כשראשו בצבע צהוב עז, עם כתם כהה בזווית הפה. כמו כן, הוא מגיע עד לאורך של 80 ס"מ.
ניבן הטבעות חי בלגונות ובשוניות אלמוגים מהים האדום ומזרח אפריקה ועד להוואי, איי טואמוטו, איי מרקיז, מצפון לאיי ריוקיו ומדרום לשונית המחסום הגדולה. הוא פעיל לילה וחיי בעומקים של מטר עד 40 מטרים. הוא ניזון מדגים, סרטנאים וחסילונים.
בישראל, ניתן למצוא את ניבן הטבעות במפרץ אילת.
הערות שוליים

↑  ניבן טבעות באתר הרשימה האדומה של IUCN
↑  נִיבַן טַבָּעוֹת במילון בעלי חיים: דגי הגרם (תשע"ב), 2012, באתר האקדמיה ללשון העברית
↑  ניבן טבעות, באתר טבע ישראלי (באנגלית)
בתי נייר

בתי נייר הם בתי מגורים העשויים נייר, הנפוצים בעיקר ביפן.
היסטוריה

את בתי הנייר החלו לבנות ביפן במאה השבע עשרה. כיוון שביפן ישנם הרי געש פעילים רבים ורעידות האדמה רבות, היפנים החלו להשתמש בבניית בתים העשויים נייר. בתים אלו לא היו מתמוטטים ברעידות האדמה ובכך היוו פתרון לרעידות האדמה.
קירות בתי הנייר

קירות הנייר, הנקראים שוג'י, עשויים נייר שהוקשח על ידי הספגתו בשרף מיוחד. לאחר תהליך ההספגה השרף הופך את הנייר עמיד בפני מים וכמו כן מחזק אותו. התוצאה המתקבלת היא חומר בניה קל משקל, דק, חזק מאוד, גמיש, ומבודד מעולה. תכונות אלו הופכות את קיר הנייר מתאים במיוחד לשימוש באזורים בהם רעידות האדמה נפוצות. כיום, הקירות העשויים מנייר שודרגו. אלו הם קירות ממש ולא דפי נייר דקיקים כמו בעבר.
בניית הבתים

בתי הנייר היפנים נבנים ללא יסודות. הבית עצמו מונח על עמודים שמרחיקים אותו מהאדמה ובכך מונעים חדירת רטיבות לתוך הבית. הדבר היחידי שמייצב את הבתים הוא בעצם קיר שעשוי במבוק ומחובר לקירות הנייר. את גגות בתי הנייר היפנים היו בונים בשיפוע כדי שמי הגשמים יגלשו למטה מבלי לפגוע בקירות הבמבוק או הנייר.
בתי נייר בימינו

עיקר השימוש בבתי נייר כיום הוא בערים שבהן יש רעידות אדמה רבות או בערי עוני המאוכלסות יתר על המידה. בעזרת פרויקט "בית אוניברסלי עולמי" בונים שיכונים שלמים של ערים מנייר. מטרת הפרויקט היא לשנות את מראה בתי הפח הצפופים והישנים בפרברי העוני ולספק למשפחות בתים מרווחים, פשוטים, המאפשרים ניהול חיי יום יום באיכות סבירה, ובעלות נמוכה עקב שימוש החומר-נייר.
ראו גם

בית על עץ
בית תה
הערות שוליים

1 2  למה ביפן בנו בתים מנייר נגד רעידות אדמה?, באתר אנציקלופדיה אאוריקה
1 2  בנייה ירוקה - להתחבר שוב לטבע
↑  תמר דרייבלט, איפה אתם חיים?, הספרייה של מטח
ניבן נקוד

| ניבן נקוד> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: מורניים
סוג:: ניבן
מין:: ניבן נקוד
שם מדעי
 Gymnothorax punctatus ‏בלוך ושניידר, 1801

נִיבָן נָקֹד (שם מדעי: Gymnothorax punctatus) הוא מין של צלופח גדול מהסוג ניבן שבמשפחת המורניים. הוא מצוי בשוניות האלמוגים בים סוף. הוא תואר לראשונה על ידי מרקוס אליעזר בלוך בשנת 1801, ובאנגלית נקרא גם בשמות מורנה מנוקדת-לבנה של הים האדום ומורנה מנוקדת-לבנה.
בישראל, ניתן למצוא את הניבן הנקוד במפרץ אילת.
הערות שוליים

↑  ניבן נקוד באתר הרשימה האדומה של IUCN
↑  נִיבָן נָקֹד במילון בעלי חיים: דגי הגרם (תשע"ב), 2012, באתר האקדמיה ללשון העברית
↑  ניבן נקוד (Gymnothorax punctatus), באתר iNaturalist Israel
נימפה

ערך זה עוסק בדמות מהמיתולוגיה היוונית. אם התכוונתם לשלב התפתחות בחרקים, ראו .
"הילאס והנימפות" (סצנה מסיפור הארגונאוטים)
נימפה (ביוונית עתיקה: Νύμφη - אישה צעירה) היא סוג של יצור המופיע, כנראה לראשונה, בחלק מהסיפורים השייכים למיתולוגיה היוונית. הנימפות היו חצי אל וחצי בנות תמותה והיו קשורות לאתר מסוים בטבע.
לפי האגדה, הנימפות לא היו אלות ולא נצחיות, אבל משך חייהן היה רב מאוד וכוחן עלה על זה של בני האדם. הנימפות מתקשרות ליצירה ולהתפתחות שבטבע והן לרוב האנשה של אחד מהמוטיבים שלו. ביתן של הנימפות הוא בהרים, ביערות, במעיינות, בנהרות ובמערות והן קשורות אליו בקשר בל ינותק.
הנימפות מתוארות בדרך כלל כנערות צעירות ויפות, חובבות מחול, מוזיקה, מותחות קשת בפמליה של אפולו, דיוניסוס, ארטמיס, מפלרטטות עם סילנים, סאטירים ובני אדם (כגון המלך נומה ואגריה (אנ')), שאינן מסיבות נזק למין האנושי, אך עם זאת, מושכות בכוח את מי שהן אוהבות למקום שלהן. חייהן תלויים בסביבתן וכשהן נעקרות ממנה, חייהן נתונים בסכנה. כשכעסו, בדרך כלל בעקבות נזק שנגרם לביתן, הן נהפכו למסוכנות.
אלת הציד ארטמיס לוותה על ידי חבורה של נימפות, הפליאדות.
האסטרואיד 875 Nymphe (אנ') שהתגלה על ידי מקס וולף נקרא על שמן.
סוגי הנימפות

הנימפות בדרך כלל מחולקות לסוגים שונים. זוהי רשימה של סוגי הנימפות:
סוגי הנימפות > נימפות האדמה

דְרִיאַדוֹת - נימפות ששכנו בתוך העצים. ביניהן גם נימפות מליות - אלות עצים, נולדו מדם אורנוס כשקרונוס סירס אותו. (כמתואר בפואמה "תאוגוניה"). ביניהן:
אפימליאדות - נימפות עצי תפוח.
אֶוּרִיאַדוֹת - נימפות ששכנו בהרים.
לֶיימַקִידוֹת - נימפות ששכנו בשדות וכרי דשא.
אָלְסֵאִידוֹת - נימפות חורשים וגיאיות.
אָנְתוֹסַאִי - נימפות פרחים.
אָוּלוֹנִיאַדוֹת - נימפות שטחי מרעה.
לָמְפַּדוֹת - נימפות של השאול
סוגי הנימפות > נימפות המים

נֶרֵאִידוֹת - נימפות ששכנו בים.
אוֹקְיַינִידִים - נימפות האוקיינוסים (או מאגרי מים אחרים).
נַאִיאָדוֹת - נימפות המים המתוקים (בדרך כלל של מקורות מים).
סוגי הנימפות > נימפות האוויר והשמיים

אָאוּרוֹת - נימפות רוח. בנותיו של בוריאס.
נֶבּוּלוֹת - נימפות ענן.
הֶסְפֵּרִידוֹת - נימפות ערב ושקיעה. הופקדו לשמור על גנה של הרה.
הִיַאדוֹת - נימפות המביאות גשם.
אָסְטֵרִיאַדוֹת - נימפות כוכבים
בתרבות

נימפות מוזכרות פעמים רבות בסדרת ספרי ההרפתקאות פרסי ג'קסון והאולימפיים מאת הסופר ריק ריירדן ובספרי ההמשך.
הערות שוליים

1 2  Parad, Carlos; Förlag, Maicar (1997). "Genealogical Guide to Greek Mythology: Nymphs". Astrom Editions.
1 2  Grimal, Pierre (1996). The Dictionary of Classical Mythology. Wiley-Blackwell. pp. 313–314. ISBN 978-0-631-20102-1.
↑  Larson, Jennifer (2001). Greek Nymphs: Myth, Cult, Lore. New York. Oxford University Press. p. 4. ISBN 978-0-19-514465-9.
| --- | --- |
בקרת זהויות :  NLI: 987007556395905171  GND: 4232375-7  LCCN: sh99000113  NKC: ph1001182 
ערך זה הוא קצרמרבנושא מיתולוגיה ובנושא יוון העתיקה. אתם מוזמנים לתרום לוויקיפדיה ו.
נוטוצ'לון

| נוטוצ'לון |
| --- | --- |

תקופה
קרטיקון תחתון-עליון, 109–99 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: פרוטוסטגיים
סוג:: נוטוצ'לון
מינים
 Notochelys costata
שם מדעי
 Notochelone ‏אוון, 1882

נוטוצ'לון (שם מדעי: Notochelone) הוא סוג נכחד של צב ים נכחד שחי בקרטיקון של אוסטרליה לפני 109 עד 99 מיליון שנה מזמננו, עד ראשית הקרטיקון העליון. זוחל זה לפי ממצאי המאובנים היה הזוחל הימי הנפוץ ביותר לאורך חופי קווינסלנד, אוסטרליה.
צב זה השתייך למשפחת הפרוטוסטגיים, בעלי המינים הענקיים והוא תואר למדע לראשונה בידי החוקר האנגלי הידוע ריצ'רד אוון ב-1882, תחת השם המדעי: Notochelys costata. עם זאת שם הסוג ניתן למין הקיים צב שטוח-שריון מלאי ( Notochelys platynota), ובהמשך שונה שם הסוג בידי ריצ'רד לידקר (אנ') בשנת 1889. הסוג הכיל מין בודד - N. costata.
מאפיינים

לנוטוצ'לון לסתות קרניות כשריון וראש מעט מוארך ביחס לקרוביו החיים. הלסתות התחתונות היו גבוהות יותר בחלקם הקדמי, מה שגרם לסנטר להזדקר קדימה.
במראהו לא היה גדול כמו קרוביו הארכלון או הפרוטוסטגה אך עדיין הגיע לגודל של צב ים ירוק מודרני באורך משוער של 2 מטרים ומשקל של מעל 400 ק"ג. לפי מספר חוקרים הוא היה גדול עוד יותר, מאחר שהממצאים היו של פרט צעיר שעוד לא הגיע לשיא גודלו. לפי מחקרים אנליטיים הוא ניזון על קרקעית הים מטרף של חסרי חוליות ימיים כמו צדפות, חלזונות וסרטנים שונים. בתורו כנראה הוא נטרף בידי כרישים גדולים או מוזאזאוריים.
הערות שוליים

↑  www.kronosaurus.com.au Archived 2008-07-19 at the Wayback Machine Retrieved on May 12th, 2008.
↑  R. Lydekker. 1889. Note on some points in the nomenclature of fossil reptiles and amphibians, with preliminary notices of two new species. Geological Magazine, decade 3 6:325-326